
Strategia României în secolul al XIX-lea și în prima jumătate a secolului al XX-lea a fost 
unirea tuturor teritoriilor locuite de români într-un singur stat și menţinerea unităţii acestuia. În 
acest context, România a avut trei inamici principali în această perioadă: 1) Ungaria, pentru 
controlul Transilvaniei, atribuită României prin Tratatul de la Trianon, Transilvania de Nord fiind 
oferită Ungariei în1940 prin Dictatul de la Viena (Al doilea arbitraj de la Viena) si retrocedată 
României în 1945; 2) Bulgaria, pentru controlul Cadrilaterului (Dobrogea de Sud), luată de 
România după al doilea război balcanic, recâștigată de Bulgaria în Primul Război Mondial 
împreună cu Dobrogea de Nord prin Tratatul de la Bucureşti și un protocol secret cu celelalte 
Puteri Centrale în septembrie 1918, cedând teritoriul înapoi României în 1919 prin Tratatul de la 
Neuilly, şi recastigandu-l în al Doilea Război Mondial prin Tratatul de la Craiova din septembrie 
1940; şi 3) Rusia, care a ocupat Basarabia si Bucovina de Nord in 1940, această ocupaţie fiind 
confirmată prin Tratatul de pace de la Paris din 1947. 

În România interbelică, forma de guvernământ a fost de monarhie constituțională 
parlamentară până în 1938, dar cu o mare instabilitate politică: între 1928-1938 s-au succedat la 
conducerea României 25 de guverne. Prin constituţia din 1923 regele putea dizolva parlamentul si 
organiza alegeri anticipate. La 11 februarie 1938 s-a instaurat Dictatura regală a lui Carol al II-lea, 
prin instalarea unui guvern condus de patriarhul Miron Cristea si elaborarea unei noi Constituţii 
intrată în vigoare la 27 februarie, toate puterile fiind concentrate în mâna regelui. Partidele politice 
parlamentare au fot grupate într-un Front al Renașterii Naţionale și s-a format un consiliu de 
coroană, cu caracter consultativ, fiind arestați mai multi lideri legionari, printre care si Corneliu 
Zelea Codreanu, împuşcaţi din ordinul regelui la 30 noiembrie 1938 sub pretextul de „fugă de sub 
escortă” (C. C. Giurescu şi Giurescu 1971, 740-41). 

Conform Istoriei Militare a Poporului Român, Vol. VI, elaborată de Comisia de Istorie 
Militară (Olteanu et al., 1984, vol. 6), la începutul lui 1934 armata avea în dotare arme individuale 
pentru 31 de divizii, 13.240 pusti-mitraliera pentru 20 de divizii; 13.587 mitraliere pentru 37 de 
divizii; tunuri de câmp (calibre 75 şi 76,2 mm) pentru 22 divizii; obuziere (4 baterii a câte 4 piese 
pentru o divizie) pentru 10 divizii. Cu artileria grea din dotare se puteau constitui două divizioane 
de obuziere calibru 150 mm şi alte patru divizioane de tunuri cu ţeavă lungă, calibru 120 mm. 
Aviația militară dispunea de 9 avioane de recunoaştere, 101 de observaţie, 20 de legătură, 35 de 


vânătoare si 39 de bombardament (Olteanu et al., 1984, 6:227-28). 

În anul 1939, armata română avea în dotare 300.000 carabinele noi calibru 7,92 mm care 
acopereau doar 30% din necesar, şi 3.500 mitralierele pentru 70% din nevoile de dotare. Pentru 
artilerie existau 248 obuziere noi calibrul 100 mm, erau noi, din 630; 180 de obuziere Skoda de 
150 mm si 72 de tunuri cu teva lungă 105 mm de fabricație nouă din 222 obuziere şi 183 de tunuri, 
si 24 de tunuri calibru 47 mm şi 500 de mine antitanc (Olteanu et al., 1984, 6:227-28). 

La 23 august 1939 Germania şi Uniunea Sovietică au semnat la Moscova pactul 
Ribbentrop-Molotov, conform căruia URSS revendica Bucovina de Nord și Basarabia. În 
septembrie 1939 Polonia este invadată de Germania. În acest context Consiliul de Coroană a decis, 
la 6 septembrie 1939, proclamarea neutralității României, securizând frontierele si evitând 
confruntarea militară prin activarea “Blocului Balcanic al Neutrilor”, a Acordului Balcanic din 
1934 şi prin încercarea de a încheia un pact de neagresiune cu URSS. 

La 29 martie 1940, V. M. Molotov vorbește despre “existenţa unei chestiuni litigioase 
nerezolvate, aceea a Basarabiei, a cărei anexare de către România nu a fost niciodată recunoscută 
de Uniunea Sovietică, cu toate că aceasta n-a pus niciodată chestiunea înapoierii Basarabiei pe 
cale militară” (Văratic 2000, p.229-230). 

Prin tratatul Hitler-Stalin, Tratatul de la Craiova şi Al Doilea Arbitraj de la Viena (Dictatul 
de la Viena) România pierde peste o treime din teritoriu şi peste un sfert din populaţie), inclusiv 
Ținutul Herta care nu făcea parte nici din Bucovina, nici din Basarabia si nu fusese revendicat 
inițial de URSS. O parte din Basarabia este alipită Ucrainei, iar cealaltă parte formează Republica 
Sovietică Socialistă Moldovenească, ocuparea fiind urmată de deportări in masă (byraă 1999, 
567-81)! şi interzicerea valorilor românești. La 26 iunie, ora 22.00, V.M. Molotov a transmis o 
notă lui Gheorghe Davidescu, șeful misiunii diplomatice românești la Moscova, în care cerea 
“înapoierea cu orice pret” a Basarabiei si cedarea către Uniunea Sovietică a părții de nord a 
Bucovinei. (Scurtu, Mocanu, şi Smârcea 1995, 529-30) În 1940, printr-un simplu proces-verbal, 
URSS a luat de la România Insula Şerpilor, din raţiuni strategice. (Văduva 2015) 

Gheorghe Văduva afirmă că Rusia, ca unul din imperiile din vecinătatea României, a fost 
dintotdeauna interesată de falia strategică Marea Neagră- Marea Baltică, care afectează nordul 


Bucovinei şi teritoriul dintre Prut și Nistru, considerată un spaţiu de siguranță strategică pentru 


! Lucrare având ca sursă arhivele NKVD 

Imperiul Rus. Astfel, unificarea statelor româneşti contravenea intereselor geopolitice al celor trei 
mari imperii vecine. (Văduva 2015) 

Carol al II-lea formează, la 22 iunie 1940 Partidul Națiunii. La 4 iulie 1940 este instalat 
guvernul Ion Gigurtu care, la 30 august 1940, prin Dictatul de la Viena, este nevoit să cedeze 
Ungariei jumătate din Transilvania („Transilvania de Nord”), iar pe 7 septembrie 1940, prin 
Tratatul de la Craiova, „Cadrilaterul” a fost cedat Bulgariei. 

Criza regimului "carlist" se încheie prin formarea guvernului lon Antonescu - Horia Sima 
prin Decret Regal semnat de Carol al II-lea. Beneficiind de suspendarea Constituţiei si de 
dizolvarea parlamentului (D. C. Giurescu 1999, 65) Antonescu a cerut abdicarea regelui la 6 
septembrie 1940, formând Statul National-Legionar, cu Horia Sima vicepreşedinte al Consiliului 
de Miniştri şi ministru secretar de stat (C. C. Giurescu şi Giurescu 1971, 742). În aceeaşi zi a 
întronării sale ca rege al României, Mihai I a emis un decret prin care Antonescu avea puteri 
depline în calitate de Conducător al Statului Român, dar cu o precizare care 1-a scăpat lui 
Antonescu: Regele numea pe primul ministru. (Hitchins 1994) 

Garda de Fier, după ce ajunge la guvernare, declanşează un val de răzbunări împotriva 
partizanilor regimului parlamentar anterior, ucigând 60 de foști demnitari în închisoarea de la 
Jilava, pe 27 noiembrie 1940 (Georgescu 1992, 233) (Constantiniu 201 1, 390), inclusiv pe istoricul 
şi fostul prim-ministru Nicolae Iorga si economistul Virgil Madgearu, consideraţi ca "autorii 
morali" ai eliminării lui Codreanu (Albulescu si Munteanu 2004). Ion Antonescu a încercat 
îndepărtarea Gărzii de Fier de la guvernare, înăbușind revolta legionară si excluzând Garda de Fier 
din guvern (Lambru 2017). 

Conform lui Petre Otu, Ion Antonescu a reorganizat administraţia, desfiintand ministerele 
Aerului si Marinei şi Înzestrării Armatei, create in 1936 si 1938 şi revenind la un singur 
departament, Ministerul Apărării Naţionale. A creat patru secretariate de stat (al Armatei de Uscat, 
al Aerului, al Marinei si al Înzestrării Armatei)” si două state majore, pentru marină şi aviaţie, 
subordonate şefului Marelui Stat Major. Funcţia de şef al Marelui Stat Major, respectiv al Marelui 


Cartier General, a fost îndeplinită în perioada 6 septembrie 1940 - 17 septembrie 1941 de generalul 


7 Arhivele Militare Nationale Române (A.N.M.R.), fond 948, Secţia 7, dosar nr. 2, f.28 (Decretul Lege nr. 34 888 din 16 
octombrie 1940). 

Alexandru Ioanitiu (Cioflină 1995, 47-72), iar Secţia 7 învățământ superior s-a schimbat în Secţia 
7 - legături armate aliate” (Otu 2021). 

Conform lui Alesandru Duţu, România ajunsese să fie izolată pe arena internațională, după 
pactul Ribbentrop-Molotov (23 august 1939) (Constantiniu 1991), pierderea de teritorii din 1940 
(Dutu si Ignat 2000), şi obligată practic să intre în sfera de influență a Germaniei prin aderarea la 
Pactul Tripartit (23 noiembrie 1940) (conform lui Ion Gheorghe, fostul ambasador român la Berlin, 


„un act oficial fără putere de convingere”, un „oportunism politic” (Gheorghe 1996, 17) (Duţu 
2016). 


3 A.M.N.R, fond 948, Secţia 1, dosar nr. 1068, f. 47. 

